Indrek Treufeldt

Indrek Treufeldt (sündinud 16. mail 1969) on eesti ajakirjanik, riigiametnik ja õppejõud.

Hariduskäik
Indrek Treufeldt on lõpetanud 1993. aastal Tallinna Tehnikaülikooli elektroonikainsenerina ja 1996. aastal Tartu Ülikooli ajakirjanikuna.

2012. aastal sai filosoofiadoktori kraadi väitekirjaga "Ajakirjanduslik faktiloome erinevates ühiskondlikes tingimustes".Doktoritöö Ajakirjanduslik faktiloome erinevates ühiskondlikes tingimustes

Töökäik
Ajakirjanikutööd alustas ta 1986. aastal Eesti Raadios. 

Aastatel 1994–1995 töötas ta president Lennart Meri pressiesindajana. 

Aastatel 1996–2002 oli ta Eesti Televisiooni toimetaja-saatejuht, 2003–2007 ETV korrespondent Brüsselis. Aastatel 2009–2016 juhtis Treufeldt ühe saatejuhina ETV vestlussaatesarja "Kahekõne". 

Alates 11. oktoobrist 2021 kuni 20. juunini 2024 oli Treufeldt Eesti presidendi Alar Karise avalike suhete nõunik..

Akadeemiline tegevus

Alates 2007. aastast on Treufeldt teleajakirjanduse õppejõud (dotsent) Tallinna Ülikooli Balti filmi, meedia ja kunstide instituudis. Õppejõutööd jätkas ta ka presidendi nõunikuna.

Looming
Dokumentaalsarjad Eesti Televisioonis
 "11 000 aastat hiljem" (12 saadet, 2007–2008)
 "Sinine, must, valge" (3 saadet, 2013)
 "Uhutud mõistus" (6 saadet, 2015)
 "Ehitades Eestit" (12 saadet, 2018)

Dokumentaalfilmid
 "Mehed unustatud armeest" (stsenarist, tootja: Osakond OÜ)
 "Ma elasin Eesti Vabariigis" (stsenarist koos Tiina Kaalepiga, tootja: Allfilm OÜ)

Tunnustus
 2016 – Valdo Pandi nimeline ajakirjanduspreemiaGeorgi Beltadze: "Indrek Treufeldt pälvis Valdo Pandi nimelise ajakirjanduspreemia" Postimees, 3. juuni 2016
 2017 – Valgetähe IV klassi teenetemärk

Liikmesus
Treufeldt on Eesti Akadeemilise Ajakirjanduse Seltsi liige (aastatel 2010–2014 aseesimees).[https://sisu.ut.ee/eaas/juhatus Eesti Akadeemilise Ajakirjanduse Seltsi liikmed. Vaadatud 09.09.2020.

2008. aastast on ta Tallinna Püha Neitsi Maarja Piiskopliku Toomkoguduse juhatuse esimees.EELK Toetusfond kinkis Tallinna Toomkogudusele Estonia tiibklaveri. Toomkirik.ee. Vaadatud 09.29.2020.Tiiu Pikkur. Indrek Treufeldt: olla toomkoguduse liige on teatud väärikuse näitaja. Eesti Kirik, 16.11.2016.

Isiklikku
Indrek Treufeldt abiellus detsembris 2016 Kaire Rääguga.Marta Püssa. Palju õnne! Telenägu Indrek Treufeldt sõudis abieluranda, publik.delfi.ee, 17. detsember 2016 2017. aastal sündis neil poeg.

Viited

Välislingid
 1. osa, Indrek Treufeldt saates "Kukul külas", 2. osa. 10. juuni 2007
 Tarmo Michelson. Indrek Treufeldt lendab Brüsselisse uudiste jahile Õhtuleht, 28. detsember 2002
 Ago Gaškov. Päevaintervjuu: Indrek Treufeldt lõhub rinnet Virumaa Teataja, 18. detsember 2004
 Nelli Pello. Kiiksu juurde tagasi Arter, 21. aprill 2007
 Marko Tubli. Indrek Treufeldt on vana armastuse juures tagasi Trend24.ee, 13. jaanuar 2009
 Indrek Treufeldt: Paris Hiltoni maailm EPL.ee, 4. mai 2009
 Indrek Treufeldt: Uued asotsiaalid, Postimees, 4. september 2011
 Piret Kooli. Indrek Treufeldt: varem polegi mul isiklikku elu olnud Postimees Arter, 11. juuni 2016

Kategooria:Eesti ajakirjanikud
Kategooria:Tallinna Tehnikaülikooli vilistlased
Kategooria:Tartu Ülikooli sotsiaalteaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1969